Erik V. Lind

Erik Vorm Lind (født 29. juli 1875 i Nykøbing Mors, død 1. november 1958 i Skive) var en dansk arkitekt, der især var kendt for at tegne mejerier, men har også tegnet mange andre bygninger i by og på land på Skiveegnen. Erik V. Lind har tegnet 342 mejerier - heraf to på Island - hvilket gør ham til Danmarks ubestridt største mejeriarkitekt.

karriere 
Han var født i Nykøbing Mors som søn af landinspektør J. Lind. Lind flyttede i 1887 til Skive, hvor han tog realeksamen i 1891, hvorpå han var søsmed på Georg Stage. Han blev udlært som tømrer hos tømrermester Kr. Kjærgaard, Østerbro, i 1894. Derefter tog han konstruktøreksamen og drog på valsen i Sydeuropa og Nordafrika. Han nedsatte sig som arkitekt i Skive i 1904 og var fra 1934 kompagnon med arkitekt Tage Hansen. Han var medlem af Dansk Arkitektforening og blev Ridder af Dannebrog.

Værker

Det røde klubhus 
Lind tegnede det første klubhus for Skive Idræts Klub. Bygningen blev kendt som "Det Røde Hus" og blev i 1908 opført af træ i én etage med en størrelse på ca. 7,5 × 5 meter. Den sadeltag i tagpap, og over indgangsdøren var der en lille kvist. Huset eksisterer endnu, idet det dog er udvidet og flyttet fra dets oprindelige opførelsessted.

Brogården 

Han tegnede også Brogården (1905-06), Også kaldt lille Rosenborg, da bygningen var inspireret af Rosenborg Slot. Bygherre var Albert Dige (1899-1927), og gården blev en af Skives smukkeste bygninger.

Ågade 16, Skive 
FDB's tidligere fælleslager for Salling og Fjends, opført 1923 i seks etager. Efter brand blev det opkøbt af Diges Trælast i 1964 og renoverede i 1965.

Andre bygninger 
Nogle af disse bygninger er kun delvis lavet af Erik V. Lind, og der er også bygninger som ikke længere eksisterer.

 Villa Ibis, Fredensgade 9, Skive
 "Børsen" i Skive (1904)
 Skive Dagblads domicil på Torvegade 11 (1905)
 Højslev Kro (1906)
 Skive Sygehus (1908-37) - herunder epidemibygningen fra 1918, der i dag rummer Hospice Limfjord
 Skive Bank (1911-13), der er inspireret af Nationalbanken i København
 Odgaardsvej 20-22
 Krabbeshus, Nordbanevej 24
 Adelgade 16 (1912) 
 Skive Dampvaskeri, Gyden (1905)
 Forrige Ny Skivehus Købmandshandel (1911-1913)
 B&O fabriksbygning (1945)
 Reformhus i Frederiksdal Alle

Landbrugsbygninger 
 Dølbygaard, dog kun hovedbygningen (1907).
 Marienlyst (eksisterer ikke længere, har ligget på Marienlystvej i Skive) 
 Toftgård (Hindborg)
 Resengård (eksisterer ikke længere, har ligget ved Resen i Skive)
 Astruplund i Grinderslev Sogn

Mejeribygninger 
 
 Jebjerg Andelsmejeri (1906) - Linds første mejeribygning
 Skive Andelsmejeri (1911)
 Faster Mejeri
 Andelsmejeriet Nordsalling (1950-51) højloftede produktionsrum med store vinduespartier, fuld kælderetage til lagring af oste. I dag (2013) er det en cirkusfabrik (cirkusskole). 
 Krejbjerg Mejeri (det første af mange)
 Ølstrup Andelsmejeri (1938)
 Ulfborg Andelsmejeri (1917), kendt som Tinghuset
 Torsted Andelsmejeri (1934)

Referencer

Kilder 
 Fra Skives lokalhistorie arkiv  
 Dølbygaard
 Skive Bank 
 Diges 
 www.kulturarv.dk 
 Faster Mejeri
 Mejeri pdf 
 Det Røde Klubhus
 Brogården

Eksterne henvisninger 
 

Riddere af Dannebrog
Personer fra Mors
Arkitekter fra Danmark
Danskere i 1800-tallet
Danskere i 1900-tallet
Nationalromantiske arkitekter
Nyklassicistiske arkitekter